קרמיט הצפרדע

קרמיט הצפרדע היא דמות בדיונית אשר הופיעה כבובת יד (בובת כפפה) בתוכניות "רחוב סומסום", "החבובות" סאם וחבריו ועוד. קרמיט הוא הדמות הידועה ביותר מהחבובות והיא הופעלה ודובבה על ידי יוצרה ג'ים הנסון עד מותו ב-1990, מ-1990 דיבב את קרמיט סטיב וייטמיר עד 2017 וכיום מדבב את קרמיט מאט ווגל.

בובתו של קרמיט הייתה אחת הפשוטות והצנועות שבחבובות אך עם זאת הייתה אחת החינניות ביותר והאהובה ביותר באופן אישי על הנסון. דמותו החלה להופיע בתוכנית "סאם וחברים" שם הוא לא היה בדיוק צפרדע, אלא יצור דמוי לטאה. לאחר מכן הוא הופיע ברחוב סומסום בשנת 1969 כעיתונאי המסקר אירועים. בשנת 1976 שולב גם ב"מופע החבובות" כמנחה הראשי של התיאטרון הבדיוני שבו מתקיים המופע. קרמיט היה מושא אהבתה הנכזבת של מיס פיגי.

קרמיט הופיע באופן הומוריסטי בתוכניות טלוויזיה שונות ורבות כמו למשל החלפתו החד-פעמית של המראיין לארי קינג ב-1 באפריל 1994 והופעות הומוריסטיות נוספות.

הבובה השתתפה בסרט של החבובות באורך מלא מבית דיסני.

קישורים חיצוניים

 
 
 
 

דמויות מרחוב סומסום
בעלי חיים בדיוניים
עיתונאים בדיוניים
החבובות: דמויות
אישים שהונצחו בשדרת הכוכבים של הוליווד: טלוויזיה: סדרות ודמויות בדיוניות
צפרדעים בתרבות
חסרי זנב וקרפדות בדיוניים